แรงขายหุ้นใหญ่กดดัน Call DW บนหุ้นใหญ่ปิดลบ
การซื้อขาย DW ในวันจันทร์ นักลงทุนเทรดกระจุกใน SET50 DW และ DW บนหุ้น PTT โดยมูลค่าการซื้อขาย DW ที่อ้างอิงหลักทรัพย์และดัชนีหลักทรัพย์ดังกล่าว สูงถึง 53.9% และ 6.1% ของมูลค่าการซื้อขาย DW ทั้งหมด
13 ต.ค. 2558

แมคควอรี DW28 เปิดเผยว่า การซื้อขาย DW ในวันจันทร์ นักลงทุนเทรดกระจุกใน SET50 DW และ DW บนหุ้น PTT โดยมูลค่าการซื้อขาย DW ที่อ้างอิงหลักทรัพย์และดัชนีหลักทรัพย์ดังกล่าว สูงถึง 53.9% และ 6.1% ของมูลค่าการซื้อขาย DW ทั้งหมด โดยจากการปรับตัวขึ้นและลงของดัชนีหลักทรัพย์อ้างอิงและหลักทรัพย์อ้างอิงในกรอบแคบๆ ส่งผลให้นักลงทุนเทรดทั้ง Call และ Put ตัวอย่างเช่น S5028C1511A และ S5028P1511A
ส่วนทางด้าน DW บนหุ้น PTT ได้แก่ PTT28C1602A และ PTT28P1602A ตามลำดับ นอกจากนี้ หุ้นอ้างอิงที่ได้รับความสนใจรองลงมาได้แก่ KBANK ITD และ PTTEP ขณะที่ข้อมูลการซื้อขาย DW28 ณ สิ้นวันพบว่านักลงทุนเก็บ DW บนหุ้นขนาดกลางและเล็กเป็นจำนวนมาก
Call DW บนหุ้นพลังงานส่วนใหญ่ปรับตัวลงตามหุ้นอ้างอิง ยกเว้น Call DW บนหุ้น BANPU ที่ปรับตัวขึ้นแข็งแกร่ง หลังจากที่ราคาหุ้น BANPU บวกสวนทางหุ้นในกลุ่ม ตัวอย่างเช่น BANP28C1601A +18.2% BANP28C1602A +10.0% เทียบกับหุ้นอ้างอิงที่ปรับตัวขึ้น +2.6% เป็นต้น
นอกจากนี้หุ้นใหญ่หลายหลักทรัพย์ยังมีการปรับตัวลงตามแรงขายที่เข้ามากดดัน และส่งผลให้ Call DW ปรับตัวลงตาม เช่น PTT28C1602A -6.5% เทียบกับหุ้นอ้างอิงที่ปรับตัวลง -0.7% ADVA28C1602A -2.1% เทียบกับหุ้นอ้างอิงที่ปรับตัวลง -0.4% เป็นต้น
ทางด้านข้อมูลการซื้อขาย DW28 ในวันจันทร์ นักลงทุนยังคงเข้าสะสม DW บนหุ้นขนาดกลางและเล็ก โดยมีแรงซื้อสุทธิใน IVL28C1601A 3.9 ล้านหน่วย ITD28C1602A 3.4 ล้านหน่วย และ TRUE28C1601A 2.2 ล้านหน่วย เป็นต้น ส่วนทางด้านแรงขายสุทธิ นำโดย WHA28C1512A 6.4 ล้านหน่วย PS28C1511A 4.0 ล้านหน่วย และ TPIP28C1601A 2.7 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 51,115.41 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,418.59 ล้านบาท
คิดเป็น 4.7%   